Drie gesteelde voertuie naby grens onderskep | Maroela Media
'n Oranje Toyota Legend is buite die Dludluma-nedersetting gevind (Foto: SAN
Lede van die Suid-Afrikaanse Nasionale Weermag (SANW) op patrollie in Mpumalanga het die afgelope twee weke drie gesteelde voertuie naby die Mosambiekse grens onderskep. Byna 500 kg se dagga is ook in die provinsie gekonfiskeer.
Luidens 'n verklaring uitgereik deur die SANW is die eerste gesteelde voertuig, 'n splinternuwe wit Toyota Hilux Legend ter waarde van R600 000, in die Steenbok-nedersetting digby die Mosambiekse grens teruggekry.
"Lede van die SANW en die polisie in Tonga het die voertuig langs die nedersetting se begraafplaas onderskep. Die bestuurder van die voertuig, 'n 31-jarige man van Witbank, het na 'n nabygeleë huis gevlug. Lede van die plaaslike gemeenskap het die verdagte uitgewys en hy is in hegtenis geneem," lui die verklaring.
Die Ford Ranger het in 'n sloot vasgeval (Foto: SANW)
Volgens die SANW is 'n oranje Toyota Legend met dieselfde waarde op dieselfde dag in die bosse buite die Dludluma-nedersetting gevind. Die voertuig was glo onderweg na die Mosambiekse grens.
"Die bestuurder van die voertuig het in die omliggende bosse gevlug en word nog gesoek. Die voertuig is aan die polisie in Komatipoort besorg."
'n Derde voertuig – 'n Ford Ranger ter waarde van R400 000 – is dieselfde week ook in die Dludluma-nedersetting teruggevind. Die voertuig, wat glo in Rustenburg gesteel is, het in 'n sloot vasgeval.
"Weermaglede het die bakkie in die sloot opgespoor en terwyl hulle die voertuig genader het, het die bestuurder en passasier uit die voertuig gespring en gevlug."
Verder het weermaglede by die Nerston-grenspos tussen Suid-Afrika en Eswatini dagga ter waarde R1 315 050 gekonfiskeer.
"Weermaglede het 'n swaar gelaaide Toyota Hilux-enkelkajuit by die grenspos opgemerk en agterdogtig geraak. Hulle het die voertuig agternagesit en 'n jaagtog het gevolg. Die bestuurder van die Hilux het tydens die jaagtog van die pad afgetrek en te voet in die bosse gevlug."
'n Splinternuwe Toyota Hilux is teruggevind (Foto: SANW)
Dagga ter waarde van R1 315 050 is gekonfiskeer (Foto: SANW)
Hoe en wie bereken so vinnig die waarde van die dagga?
Mens is verstom oor al die misdaad in ons land. Dit lyk regtig of die president en sy kabinet met oog en oorklappe loop. They hear nor see no evil! Patete!!
Op pad na die grens, om deur die skelm polisie en doeane beamptes deurgelaat te word. Skande!!!
Die dwelm handelaar se distribusie is gestop. Welgedaan. Nou is die "fonds" in die SAP se hande. Is hulle nie maar ook 'n distribusie kanaal nie ? Vra maar net.